open-index/open-wikipedia-markdown huggingface dataset:
Föikirchn an da Doana

**Föikirchn an da Doana** (aumtlich: **Feldkirchen an der Donau**) is a Moaktgmoa in Owaöstareich, genaua gsogd im Mühviadl, und do wieda im Beziak Urfahr-Umgewung. Da Grichtsbeziak is aa Urfahr-Umgewung. Wohnan duan in Föikirchn  5337 Leit (Stond: 2017). Bsondas bekonnt sand de Föikirchna Bodeseen, des is a Erholungsgebiet fia an Haufn Leit aus da gonzn Umgewung, sogor aus Linz kemmans her zan Plantschn.

## Geografie
Föikirchn liegd auf 268 Meta üwan Meer. Wia a da Nom scho sogt, iss direkt an da Doana, auf da neadlichn, oiso linkn Saitn, uma 25 Kilometa im Westn vo Linz. Die Nordhöiftn vo da Gemeinde ghert geologisch zur Behmischn Massn, des sand oiso lauta steule Hügün, dafir iss in da Südhöiftn total floch, der Teu ghert nämli zum Efadinga Beckn, oiso zan Oipnvorlond. Vo Nordn noch Südn sands 8,5 Kilometa und vo Westn noch Ostn 7,4. Insgesomt hod Föikirchn a Flächn vo 39,4 Quadratkilometa.

Vo dera Gesomtflächn sand 59 Prozent Landwiatschoft, oiso Wiesn und Föida (desweng a da Nam "Föikirchn"). 22 Prozent san Woid (vor oim im Nordteu), siem Prozent Gartln, sechs Prozent mocht s'Wossa aus, oiso d'Doana, da Pesnboch und de Bodeseen vor oim, und netta auf oan Prozent vo da gonzn Flächn sand Haisa oda Stroßn oda so wos.

### Gmoana
Föikirchn is extrem zasiedüd, des haßt, es gibt an Haufn klane Ortschoftn, und da Ortskern söwa is ned wirkli machti. Insgesomt gibts in Föikirchn an da Doana 24 Ortschoftn, und zwor:

Nochbagmoana hod Föikirchn neine, des sand: im Nordn Sonkt Martin im Mühkreis (im Beziak Rohrboch), Herzogsdorf und Sonkt Gotthard im Mühkroas (olle zwa im Beziak Urfahr-Umgewung), im Ostn sans Woiding und Goidwörth (a olle zwa in Urfahr-Umgewung), im Südn Oikovn und Pupping (olle zwa im Beziak Efading, der wos zan Hausruckviadl ghert), und im Westn grenzt Föikirchn an Hortkircha und an Oschoch an da Doana (de gehrnd a zu Efading).
Pfund

Mit am **Pfund** (lat. *pondus*, Gwicht) bezeichnet ma a oide Moßeinheit fia de Massn und entspricht 500 Gramm.

Wos heit a hoibs Kilo wiegt, hod bis voa ungefäa 20 Joar no oa Pfund gwogn. Ham de Leit a Packl Butta braucht, nacha hams a hoibs Pfund kafft - aa wenn auf da Vapackung 250 g draufgstandn is. Fost oi Viktualien san in Pfund ogwogn worn, außa Guakn, Radi und so.

De Estareicha hams Pfund net, wei de in Deka rechna.

S englische *Pound* is a Tei vom Angloamerikanischn Moßsystems mit da Umrechnung:
* 1 Pfund (1 Pound) = 0,453 592 370&nbsp;kg (exakt, per Definition) 
* 1 Kilogramm = 2,204 622 621 Pfund (umara)

De Obkiazung **lb**, gleichbedeitand mit *lb<sub>m</sub>* oda *lbm*, eascheint in dn Vereinigten Staaten bai Mengen >1 haife in da Pluralform als **lbs** (Beispui: *1 lb*, owa: *2 lbs*).

Fia Rohrleitunga noch amerikanischm Standard wead de Druckfestigkeit mit *psi* oda *lbs* ogem, wos lbs per square inch moant.

## Gschicht

S Pfund taucht zan easchtn Moi im karolingischn Reich af. Es geht af de oidremische *Libra*, af de sizilianische *Litra* bzw. am griachischen *Litron* (lat.: Pfund, Waage) zruck, wo aa s Kuazzeichn *Lb*, *lb* oda *℔* iwanumma worn is.

Im Middloida wors Pfund ois Gwichtsmoß in ganz Eiropa vabroadd, sei Gwicht wor owa vo Stod za Stod ondas festglegt. Als „Kramagwicht“ wor 1 Pfund = 16 Unzen = 32 Lot = 128 Quentchen = 512 Pfenniggwichta = 1024 Hellagwichta (oda 1 : 16 : 2 : 4 : 4 : 2).

## Pfund im iwatroganan Sinn

Im iwatroganan Sinn moant Pfund de Fehigkeit oda Begobung vo am Menschn (in Ospuijung afs biblische Gleichnis vo de*ovatrautn Talent* im Evangelium vom Matthäus 25,18). Aa da Begriff *Talent* bezeichnet sowoi a Wearung wiara de Begobung.

Ins Boarische is beispuisweis eiganga ois *Pfundskeal* oda *pfundig*. In da Sproch vo de US-amerikanischn Amischn is da „Pfunder“ a Fiarungskroft.
Mej

**Mej** (östareichisch: **Möö**, dt.: **Mehl**, engl.: *flour*) is a Puiva, wo aus Droad-Keandln gmoin is. Es is da Haptbestondtei vo Brod und domid a Grundnoarungsmiddl vo vuin Zivilisationa. Mej wead aus Woaz, Dinkl, Koan, Howan, Geaschtn, Hiasn, Gugaruz und Reis gwunna. Mej aus Woazn, Dinkl, Emma und Roggn nennt ma Brouddroad, wei mid dena alloa bockd wean ko.

Im weidan Sinn nennt ma aa puivafeamige Produkt vo am Moivoagang Mej, wia beispuisweis Fischmej, Quarzmej, Segemej usw.

## Produktion

Da wichtige Stejnweat vo Mej hod aa de technische Entwicklung weida triem. Uaspringli hod ma de Keandln oafoch mid Stoana kloaghaut, spada hodma runde Reibestoane und Moasa vawendd. Da ejtaste Reibestoa is z Australien gfundn worn und is 30.000 Joar oid. De Rema hom nacha scho Rossmuin ghobt. De Gotn hom im 6. Joarhundad Schiffsmuihn vawendd, wo duach a Wossaradl otriem worn san. Im Middloita san Wossa- und Windmuihn dazuakemma.

Heit wead des Droad in dena moadeanan Muihn zwischn Moiwoizn im Woiznstuih zu Mej zakloanat. Dabei wead des Droad vaschiedn fein gmoin. Wann des Mej ban Moin vo Schrot, Kleie, Griass bzw. Dunst separiat wead, redd ma vo Auszugsmej. Wann des Droad komplett duachgmoin wead, sogtma dazua Voikornmej bwz. Voikornschroud. Aa da Neastoffghoit vom Mej hengt vom Moigrad ob.

## Im Netz

* Informationsseitn vom Vaband Deitscha Muin mit Mejlexikon
Pfiade

**Pfiade**  sogd ma, wenn ma wen vaabschied. *Pfiade* oda *Pfiati* (manchmoi aa *Pfia' God*) is de Kurzform vo *Pfiat Di [[God]]*. Des wiadarum kimmt vo *B'hiad Di God*. Wann oana mehra Leid vaabschid, sogd a **Pfiad Enk** ("Pfiad Eich"). Bei ana Respektsperson, mit dea ma ned per Du is, soiad ma **Pfiad Eana** song.

Aussadem hod se aus dem Gruaß a oangs Verb entwicklt: auf Boarisch sogt ma *si pfiatn*' stod "si vaabschiedn".

Es Gengtei vo *Pfiade* is **[[Griaßde]]**.

## Tschüss
Mit da Vawendung vo da Vaabschiedung „Tschüss“ zoagt ma in Bayern eingli glei, das ma ned vo do is. Weis a Vaabschiedung is, de wo vo oim im Nordn vo Deitschland heagnomma wead. Intressant dro is oba, dass se de Breissn ab und zua recht lustig mochan iaba de Bayern mit eana „religiesn“ Griaß wia „pfiade God“ und „Griaß God“. Dawei hod des "Tschüss" an ähnlich stoakn Gottes-Bezug. S is nämli iaba de Zwischnfoam *Atschüss* aus französische und spanische Wurzln dastandn:

*franzesisch *adieu* - mit Gott; vo *geh mit Gott!*
*spanisch *adiós*
*lateinisch *ad deum* - zua Gott

## Im Netz
* Valentin Erl: Der Bayer kennt kein „ü“
Fuaßboi-Wäidmoastaschaft 1930

De easchta Wejdmoasterschoft im Fuaßboll is 1930 in Uruguay ausgetrang worn. Isgsamt ham nuar via Moanschaften voa Europa mitgmacht (Belgien, Fronkreich, Juchuslowien, Rumänien). De Engländer hom net mitgmacht, wei se sia fua zu guat ghoidn hom. Uruguay woa scho 1924 und 1928 im Fuasboll Olympiasiecher. Des Duanier hom de Moanschaften voa Siidamerika dominiat. Des woa de einziche Waidmoasterschaft, woa de Moanschaften eiglodn woan san.

## De Moanschaften

## Duanierverlaf
Des Duanier hod om 21. Juni miat dem Spui Froankreich gecha Mexiko ogfonga. De Froanzosen hom miat 4:1 gewonna. Des woa de anzige Siag vo de Froanzosen in dea Gruppn. De Argentinier hom de Gruppn beherrscht. Am end san de "Gauchos" de Gruppnsiager gwen.

In den Dreiagruppn san Uruguay, d'USA und Juchuslawien Gruppnsiager worn und hom des Hualbfinale erreicht. Doat hom Uruguay und Argentinien ihre Spuie mit 6:1 gwunna. Am End wor Uruguay Wejdmoaster, de wos de Argentinier mid 4:2 gschlong hom.

## Ergebnisse

### Vorrundn

#### Gruppn 1

#### Gruppn 2

#### Gruppn 3

#### Gruppn 4

### Hualbfinale

### Spiu um Plotz 3

### Finale

## Ehrungen

Uruguay is da easchte Wejdmoaster im Fuaßball in der Gschichte worn. Ehrungen wir bei spetren Wettbewerbe hots da no net gebm, Guillermo Stábile is ols besta Torschütze vom Duanier ausgezeichnet worn, er hot ocht Toare gschosssn.

## Im Netz

Infos üawer de Waidmoasterschoften im Internetz
Kini

Da **Kini**, aa **Kinig**, **Kenig** oda **Kineng** (auf Oidhochdeitsch hoaßt a *kuning*, C *künec* oda *künic*, und auf lateinisch nennt ma'n *rex*) is nochm Kaisa da hechste monarchische Herrschatitl. Im deitschsprochign Raum is des Kinitum ausm fränkischn Reichskinitum entstandn, da deitsche Kini war oft aa römischa Kaisa.

Im Middloita und in da friahn Neizeid wor da Kini in da Regl da hächste Souverän vo seim Land: Er woa obasta Richta, Gsetzgeba und regierenda Herrscha. In manchn Ländan woa da Kini aa geistlichs Obahapt. In modernan Monarchien hod da Kini nua no repräsentative und zeremonielle Aufgom. Da Kini wiad mit "Majestät" ogredt.

De Stoodsform mim Kini nennt ma Monarchie oder Kinireich. Heit gibts a no a poa Lända, de wos an Kini oda/und a Kenigin homd. De bekonntaste woar de Elisabeth II. vo England, de vo 1952 bis zu ihrm Tod 2022 70 Joahr lang regiert hod. De Bayern homd vo 1806 bis 1918 an Kini aus da Familie vo de Wittelsbacha ghod. Mid "Kini" moana oba de moastn Bayern bsunders an Ludwig den Zwoatn.

## Literatua

* *Aschehougs Norges Historie.* Oslo 1995, Bd. 2, ISBN 82-03-22013-4.
* Lotte Hedeager: *"Scandza", Folkevandingstidens nordiske oprindelsesmyte.* In *Nordsjøen - Handel, Religion og politikk. Karmøyseminaret 94/95* Hrg. Karmøy Kommune, S. 9, ISBN 82-7859-000-1.
* Erich Hoffmann: "Der heutige Stand der Erforschung der Geschichte Skandinaviens in der Völkerwanderungszeit im Rahmen der mittelalterlichen Geschichtsforschung." In: Karl Hauck (Hrg.) *Der historische Horizont der Götterbild-Amulette aus der Übergangsepoche von der Spätantike zum Frühmittelalter.* Göttingen 1992, ISBN 3-525-82587-0.
* Bernhard Jussen (Hrg.): *Die Macht des Königs. Herrschaft in Europa vom Frühmittelalter bis in die Neuzeit.* Münchn 2005
* Konrad Maurer: *Vorlesungen über Altnordische Rechtsgeschichte* Bd. I: *Altnorwegisches Staatsrecht und Gerichtswesen*. Deichert'sche Verlagsbuchhandlung, Leipzig 1907.
* Friedrich Kluge: *Etymologisches Wörterbuch der Deutschen Sprache*, 24. Aufl., 2002, ISBN 3-11-017473-1.
Franz Beckenbauer

Da **Franz Anton Beckenbauer** (* 11. Septemba 1945 z'Minga (Giasing); † 7. Jenna 2024 z'Soizbuag), Spitznama *Da Kaisa*, is a boarischa Fuaßboispuia, Fuaßboitraina und Fuaßboifunktionea g'wen. Da Beckenbauer woa a Liachtgstoit vom boarischn und deitschn Fuaßboi. Ea is oana vo d'bestn Fuaßboia vo oin Zeitn und is da oanzige, da ois Spuifiara und ois Traina mit Deitschland Wejdmoasta woan is.

Vo 1965 bis 1983 woar a Profifuaßboia und hod in Ruaf vo an internationaln Ausnohmsportla ghobt. Noch seina aktivn Karriere ois Fuaßboia woar a Teamchef, Sportfunktionea, Weabedräga, Gscheftsmo und Kolumnist.

Seit 2009 is a Ehrnpresident vom FC Bayern Minga g'wen. Friaa woar a President vom FC Bayern Minga und Afsichtsratsvuasitzenda vo da FC Bayern München AG. Von 1998 bis 2010 wor a oana vo d'DFB-Vizepresidentn.

Noch eam is aa da Franz-Beckenbauer-Pokal b'nennt.

## Wos a ois g'wunna hod
### Ois Spuia
* Wejdmoasta (1974)
* Vizewejdmoasta (1966)
* WM-Dritta (1970)
* Eiropamoasta (1972)
* Vizeeiropamoasta (1976)
* Eiropapokal-vo-d'-Landesmoasta-Siega: 1974, 1975 und 1976 mit'm FC Bayern Minga
* UEFA-Cup-Zwoata (1982) mit'm Hamburger SV
* Eiropapokal-vo-de-Pokalsiega: Siega (1967) mit'm FC Bayern Minga
* Wejdpokalsiega: 1976 mit'm FC Bayern Minga
* Deitscha Pokalsiega: (DFB-Pokal 1966, DFB-Pokal 1967, DFB-Pokal 1969 und DFB-Pokal 1971) mit'm FC Bayern Minga
* Deitscha Moasta: (1969, 1972, 1973, 1974) mit'm Bayern Minga und (1982) em Hambuaga SV
* Fuaßboi-Bundesliga: Platz 2 (1970, 1971) mit Bayern Minga und (1981) mit'm Hamburger SV
* US Liga: US Moasta (Soccer Bowl): 1977, 1978, 1980 mit Cosmos New York

### Ois Traina
* Wejdmoasta 1990 mit Deitschland
* Vizeweltmoasta 1986 mit Deitschland
* UEFA-Cup-Siega 1996 mit am FC Bayern Minga
* Deitscha Moasta 1994 mit am FC Bayern Minga
* Fuaßboi-Bundesliga-Zwoata: 1996 mit am FC Bayern Minga

### Ois Sportfunktionär
* Da FC Bayern Minga hod unta seina Presidentschaft d'Position ois führenda Fuaßboivarein in Deitschland und ois oana vo d'renommiadesten Fuaßboivareine weltweit ausbaut.
* D'Fuaßboiweltmoastaschaft 2006 is aa weng seim Engagement in Deitschland ausdrogn woarn.

## Im Netz

* 
* 
* Franz Beckenbauer af Fussballdaten.de
* D'Trainakarriere vom Franz
* Kurzbiografie vom Beckenbauer
* 
* D'Lendaspui vom Beckenbauer
* Franz Beckenbauer af nasljerseys.com

## Beleg
Meea

**Meea** (dt.: **Meer**) nennd ma de Wossaflächn, de de Kontinent umgem. Wonns zwischn zwoa Kontinentn eihgspiad is, hoassd's Binnenmeea. Sunsd nennd mas aa ofd Ozean. Monchmoi gehds recht diaf owe. Owa do kennd ma se no ned a so aus. Ma woass fei grod, dss on de Stön diaf is. Owa de Wissnschoftla bemühn se rechd.

Af da Wejd gibd's meahra Meea ois wia Land. Wei's owa so wichtig fian Planetn is, mochd des nix. Da Mensch nimmd as Meea zan umanaundafoahn hea, zan Fischn, zan Ölboahn und leida aa, domid a sein Dregg einilossd. Des is weniga guad, wei im Meea lem vui Viecha. De, de wos ma om bessdn kennd, sand Fiisch und Spoviecha, wia de Wale. Sunsd gibd's duad anu an Haffa Schneckn, Wiam, Pflanzna und Schwamma.

## Ozeane

Ma untascheidd foingde Ozeane:

* in Antarktischn Ozean (*Antarktik*, *Sidpolameea*)
* in Arktischn Ozean (*Arktik*, *Noadpolameea*)
* in Atlantischn Ozean (*Atlantik*)
* in Indischn Ozean (*Indik*)
* in Pazifischn Ozean (*Pazifik*, *Stija Ozean* oda *Großa Ozean*)

'''und foingde Nemmeea:

* Gejbs Meea
* Japanischs Meea
* Karibischs Meea
* Kinäsischs Meea
* Middlmeea
* Noadsää
* Ostsää
* Rouds Meea
* Schwoazz Meea

As Kaspische Meea und's Doude Meea san eingdli koane Meea, sondan Sään, weijs koa Vabindung za de Ozeane hom.

## Im Netz

* Meeresschutz
* Webcams am Meer
Archäologie

De **Archäologie** is de Wissnschoft vo da materiejn Hintalossnschoft vo de Menschn. Archäologn studian de Uaspring und Entwicklung vo da Lemsweis, Kuitua and Religion vo de Menschn. Dozua deans Iwareste, wia zan Beispui oide Siedlunga und Gräba, aus'm Bodn ausgrom, Bodnprobn nehma und Luftbuida studian. De Eagebnisse wean donn ausgweatd und intapretiad. Zeidli interessian se de Archäologn fia ois vo da Oidstoazeid, om Paläolithikum, bis za da Gengwart.

Recht bekonnd san de archäologischn Funde vo Troja und's Grob van Tutanchamun.
Fuaßboi-Bundesliga

De **easchte Bundesliga** oda a **Fußball-Bundesliga** is de wiachtigste Fuaßboiliga in Deitschland. Si zöhd zu di steakstn Lign in Eiuopa. Neba da easchtn gibts in Deitschland no de 2. Bundesliga und 3. Bundesliga.

De deitsche Bundesliga gibts seid da Saison 1963/64. Momentan spün do 18 Maunnschoftn genganaund. Im Heabst is di Hinrunde und im Früjoa is donn di Rückrunde. Jeda Varein spüt zwamoi im Joa gegn an ondan. Es gibt oiso 34 Spüdog. Fiaran Sieg gibts drei Punkte, a Unentschiedn bringt an Punkt. De Punkte wean zsamzöd und damid wiad a Taböön gmocht. Wea am End von da Säson Easchta is, dea is deitscha Masta. Da Letzte und da Vualetzte miassn in de 2. Bundesliga osteign, da Drittletzte, oiso da sechzente, muass zwa Relegationsspüle gengan Drittn von da 2. Bundesliga spün. Deitscha Rekoadmasta is da FC Bayern Minga mid 25 Titln. Danoch kummen Borussia Mönchngladboch und Borussia Doatmund mid fümf und daun Werder Bremen mid via Mastaschoftn.
 
## Rekoadspüla

### meiste Spüle

### meiste Goi

**1** *augehm is dea Varein, fia den da Spüla di meistn Spüle gmocht oda ebn di meistn Goi gschossn hot*
Hessn

**Hessn** (amtli: **Hessen**) is a Land in da Mittn vo Deitschland und ghert vor oim mid seine sidlichn Londestaile zua de am dichtestn besiadltn und wirtschoftsstärstn Regionen vo Deitschland. D' Londeshauptstod is Wiasbon, d' gresste Stod is Fronkfurt am Main.

As haitige Bundeslond Hessn is am 19. Septemba 1945 untam Nomen Gross-Hessn grindt worn und hod ois easchts no heid besteends Lond vo da Bundesrepubblik a neie demokratische Vafossung kriagt. Seine unmittlborn Vorgängastootn worn da Voikstoot Hessn und de praissische Prowinz Kurhessn und Nossau, de da Fraistoot Praissn am 1. Aprui 1944 durch Tailung vo da Prowinz Hessn-Nossau gschoffm hod.

## Städte

De gresste Stod is Fronkfurt und d'Haupstod is Wiesbodn. Donn kumma Kassel, Darmstod und Offenbach.

## Beleg


## Im Netz
Kollaschlog

**Kollaschlog** (aumtlich: **Kollerschlag**) is a Moaktgmoa in Owaöstareich in Beziak Roiwa in owan Mühviadl mit  Eihwohna (Stand: ). Da zuaständige Grichtsbeziak ist Roiwa.

## Geografie
Kollerschlog ligt af 726 m Hächn in owan Mühviadl. Es Gmoagebiet is vo Noadn af Siidn 6,2&nbsp;km laung, vo Westn in Ostn 5,2&nbsp;km broat. De Gesaumtflächn is 17,47&nbsp;km². Af 31,8 % vo da Flächn is a Woid, 64,7% vo da Flächn wiad va de Bauan beorwadt.

Ortsteu vo da Gmoa hand: Oiwanedt, Fuxedt, Hongin, Hoslbo, Inneredt, Kollerschlog, Lengau, Mislberg, Raidern, Raschau, Sauedt, Schreck, Stratberg.

## Woppn
Gschpoitn vo Goid und Blau mit a heraldischn Lilie in vawechsldi Foarbm. De Gmoafoarbm hand Göb und Blau.

## Politik
Da Burgamoasta is da Johannes Resch vo da SPÖ. In Gmoarot huckn 10 Leit vo da ÖVP und 9 vo da SPÖ.
Wearung

A **Wearung** (Standarddeitsch: **Währung** vom mittlhochdeitschn Wort *werunge*, des haßt Gewährleistung) is normalaweis des stootliche Göidsystem in an Lond, kau owa in Ausnohman a des Göidsystem vo Private seî. Im Spezielln gehds dabei um d'Festlegung, wos fir Münzn und Scheine vawendt wern. Mid de meistn Wearungen hondln s'an de intanazionaln Devisnmärkte. Wearungen bestengan imma aus ana Haupteinheid (zum Beipüi Euro) und ana Untaeinheid (zum Beispüi Cent). Af da Wöid gibts derzeid üwa 160 offizielle Wearungen, owa nur zwa davo, da US-Dollar und da Euro, göitn ois intanazionale Leitwearungen.

De offizielle Wearung in Deitschland, Östareich und in a bo anderen EU-Ländern hoaßt Euro. A in Siidtiroi, des jo zu Italien gheat, zoiht ma mitm Euro. Aundare bekaunte Wearungen san da US-Dollar, de Pfund Sterling und da Schweiza Fraunkn.

Seit 2002 gibts an Euro jetz scho als Wearung, davor war in Deitschlaund de D-Mark und no friaha war de Reichsmark. In Östareich hot ma friaha da Reih noch mit Guidn, Kronen und Schilling zoiht, kurz ah mit de Reichsmark. Italien hot de Lire ghobt.

Vaschiedene Wearungen hom untaschiedliche Werte, untaschiadliche Münzn und/oder Scheine und an Kurs zuanaunda. Des hoaßt um anadhoib Euro griagt ma zum Beispü uma 1 britischn Pfund, oba hundatmoi so vü Yen aus Japan.

## Im Netz
* Wearungen woidweit in da Umischau
* Ois übers dauschn vom Gejd und Wearung
Erdfaggi

As **Erdfaggi** (*Orycteropus afer*, Meazoi: **Erdfaggla** oda **Erdfaggin**, dt.: **Erdferkel**) is d'oanzige lewade Oart fo seina Ordnung *Tubulidentata* (boarisch: **Rearlzana**), und is a sunsta a recht ausgfoins Viech. As lebt in Afrika; mid seim Schweinsrissl, seim Rotznschwonz und seine Hosnleffin kannts am End a Fawondta fom Wuibbadinga sei; af jedn Foi iss mid koam fo di Spoviecha, de wos ma sunsta so kenan, irgadwia nariga fawondt.
Nogeviecha

De **Nogeviecha** (Rodentia) san a Ordnung fo de Spoviecha (Mammalia). Mit umara 2280 Oartn mocha de Noga rund 42 % vo oi Oartn vo Spoviechan aus. Eanan Nama vadanka s eanan via Schneidezähnt, mit dena wos extri guad nogn kina.

De Nogeviecha hom moast kuaze Haxn und san relativ kloa. Aussastechands Meakmoi san jeweis zwoa vagrässade Nogezähnt im Oba- und Untakiefa. Nogeviecha findd ma fost iwaroi af da Wejd, se hom vui vaschiedane Lebmsraim bsiedlt.

Nogeviecha san beispuisweis:
** da Bisamrotz (*Ondatra zibethica*)
** da Biwa (*Castor fiber*)
** da Hamsta (*Cricetus*)
** de Maus (*Mus*) und da Rotz (*Rattus*)
** as Meerschweindl (*Cavia porcellus*)
** as Murmandl (*Marmota*)
** as Oachkatzl (*Sciurus vulgaris*)
** da Wossarotz oda Schermaus (*Arvicola terrestris*)

## Beleg


## Literatua
* Michael D. Carleton, Guy G. Musser: *Order Rodentia*. In: Don E. Wilson, DeeAnn M. Reeder (Hrsg.): *Mammal Species of the World*. 3. Ausgabe. The Johns Hopkins University Press, Baltimore 2005, S. 745–752, ISBN 0-8018-8221-4.
* Thomas S. Kemp: *The Origin & Evolution of Mammals*. Oxford University Press, Oxford 2005, 331 Seiten, ISBN 0-19-850761-5.
* Grant Singleton, Christopher R. Dickman, D. Michael Stoddart: *Nager.* In: David W. Macdonald (Hrsg.): *Die große Enzyklopädie der Säugetiere.* Könemann Verlag, Königswinter 2004, S. 578–587, ISBN 3-8331-1006-6 (deutsche Übersetzung der Originalausgabe von 2001).

## Im Netz
Imp

Da **Imp** oda **Fleißige Imp** (oda d**'Impn** (f), d**'Bei** (f), af deitsch: *Honigbiene*) is as oanzige Insekt, des wos in Middleiropa wirtschafdlich gnutzt wird; er is desweng aa de am ollaweidan, nemli wöidweid, fabroadte Oart fo di Beifegl. A Mensch, der wos Impn zicht, is a Zeidla; as wichtigste Produkt fo da Zeidlarei is da Honi.
Böichn

D**'Böichn** oda **Böin** (deitsch: **Blesshuhn** oda **Blässhuhn**) is a heifiga Fogl in Middleiropa, der wos oiwei no am Wossa lebt, am liawan in stade Gwassa wia z.&nbsp;B. Fischweiha. Fiakema duads fost iawaroi in da Oidn Wöid, ausgnumma in und südli fo da Sahara neda.
Rodstoud

**Rodstoud** oder aa **Rodstod** (amtli: **Radstadt**) is a oide Stoud mittn im Gebirg, im Pongau auf da Sunnterassn vom Ennstoi, im esterraichischn Bundeslond Soizburg gleng. De Stod is bsundeascht ois Wintersportort bekonnt. Rodstoud und sei Umgewung sand ower aa im Summer a bleliabs Wonderzij. De Stod houd laut Voikszälung vo 2016 a Aiwonerzoi vo 4.941 Leit.

## Gschicht

D' Gengd um Rodstoud is decht im 4. Joahundat v. Kr. za da Zaid vo d' Kejtn bewont gwen. Spader houd se an da wichtigstn Nord-Sid-Vabindung zwischn Juvavum (Soizburg) und Aquileia a rämische Sidlung befundn. Im 7. Joarhundeascht houd d' Besidlung durch d' Bajuwarn ogfong. Nomensgewung und gschichtliche Dawänung 1074 ois *Rastat*, *Radestat* in 1092 und *Rastat* 1139. D' Stouddahewung am 27. Juli 1289 duachn Soizburga Erzbischof Rodoif vo Hochnegg (*Rudolf von Hohenegg*) und d' Hoitung ba de Bauernkriag 1525/1526 (da Ort houd 5.000 Bauern unter da Firung vom Gaismaier Michael stond ghoitn) hom da Stoud vaschiadane Fraihaitn broucht, unter onderm a aigane Birgergarde. 1527 houd Rodstoud fir sei Traie vom Erzbischof Matthäus Lang vo Wejnburg (*Matthäus Lang von Wellenburg*) 'n grossn Fraihaitsbriaf und'n Titl „Oiezeid trai“ griag. Za da Entschädigung homd d' Belogerer de droi rundn Ecktirm za da weartechnischn Vabessarung baun miassn.

1731/1732 homd aufgrund vom erzbischäflichn Emigrazionsdirekts iwer 3.000 Protestantn auswondern miassn, vij davo nouch Ostpraissn. Am Ofong vom 19. Joarhundeascht homd esterraichische, boarische und franzäsische Besotzungen anonder ogweggslt, bis Soizburg 1861 a esterraichisches Kronlond woun is. 1875 is d' Bohlinie Bihofn-Sejztoi feaschtiggstejd woun. 1938 sand de Gmoana Rodstoud-Stoud und Rodstoud-Lond zommgschlossn woun.

## Wopm

As Wopm vo da Gmoa is: *„In an rodn Schijd a sijwerne Stoudmauer mid je zwoa Zinnen boaderseits des emfois mid zwoa Zinnen bekräntn und zwoafenstring Stoudtorbau mid rundboging Tor. Hinter da Mauer dahem se boaderseits je a Turm mid am viareckertn Fenster unter zwoa rundboging Dopefenstern, laicht vurkrongdn Owergschoss mid zwoa broatrechtckertn Fenstern und boaderseits ogwirmtn Sottldouch. Da Raum zwischn de Tirm und em Torbau is durch a sijwerns Radl (seid [[1306]] im Stoudsiagl) mid ocht Spaichern ausgfijt.*“

## Im Netz
* Offizielle Websitn vom Turismusvabond vo Rodstoud
* Urlaubsportal fir Rodstoud
Hoiz

**Hoiz** hoaßt ma a hoarts Gweb, des wo bestimmte Pflanzna buidn. Hoiz is oana vo de ejdasdn Rouhstoffe, de wo vo Menschn gnuzd worn san und ois nochwoxnda Rouhstoff bis heid oans vo de wichtigsdn Pflanznaprodukte.

## Entstehung vo Hoiz

Hoiz entstehd unta da Rindn im sognenndn *Kambium*.

In unsan Broadn gibds joareszeitli bedingd, vaschiadne Woxtumsphasn vo de Baama, de wo aa fia de Entstehung vo de Joaresring soang.

* *Ruahphasn* (Novemba bis Feba)
* *Mobilisiarungsphasn* (Meaz, Aprui)
* *Woxtumsphasn* (Mai bis Juli): hejs Friahoiz
* *Deposizionsphasn* (August bis Oktoba): dunkls Spadhoiz

## Wirtschoftliche Bedeitung

Hoiz is oana vo de ejdasdn und wichtigsdn Roh- und Weakstoffe vo da Menschheit. De Joaresproduktion iwasteidt de Produktion vo Stoih, Aluminium und Beton.

## Struktua
Hoiz weist an artspezifischn anatomischn Afbau af, so dass si Hoizartn wega ernana Makro- und Mikrosturkturn voneinanda untascheidn lassn. De wissenschaftliche Beschreibung vo Hoizstruktuan und Bestimmung vo de Hoizartn is Afgab vo da Hoianatomie.

## Industriehoiz
Hoiz is da wichtigste Grundstoff fia de Zejstoff- und Hoizwerkstoffindustrie. Da Rouhstoff ko *mechanisch zakleinat* wern oda dazua no *chemisch afgschlossn*. Voaprodukte han Hackschnitzl (zakleinats Hoiz), Schoatn, Hoizfasan oda aa Furniere (Hoizbladdl). Es werd nua Hoiz ohne de Rindn zu vaarban gnumma. Fia de Heastellung vo Hoizweakstoffn wean de Schoatn oda Hoizfasan valeimt und presst. Speahoiz aba werd aus kreizweis valeimtn Furniern gmacht. 

Fia de Zejstoffheastellung muas as Lignin zum grejßtn Teil vom Fasagrundstoff außa gmacht wern. Des macht ma mit am am Sulfatverfahrn oda am Sulfitverfahrn. As Reslignin werd ibas Bleicha vom Zejstoff außagmacht. Bei da Heastellung vo Hoizstoff oda am Hoizschliff ois Material fia Pappn und Papia bleibt as Lignin in da Fasamasse. Papia aus Zejstoff hod ma friahra no mit hoizfrei markiat. Aus Zejstoff und Hoizstoff wern aa Papia, Pappn und Zelluloseprodukte wia Zelluloid und Viskosefasan heagstejt.

## Ondare Woat-Bedeitunga

**Hoiz** ko ma aa zo-n-aran gonzn Woid (oda an Woidstickl) song. Boi oiso ebba sogd, ea gähd ins Hoiz, no hoassd des nix ondas wia "inan Woid gäh".
Wea a **Hoiz voa da Hittn** hod, hod entweda gnua Gejd; oda, wa ma vo an Weiberleit redd, na moand ma do domid, doss an großn Busn hod.

## Im Netz

* Sammlung vo vaschidane Hoizoatn mid Buidln
* Hoiz-Buidl ausm Buidarchiv vo da Universität in Basel
*Webseitn zum Einsatz vo Hoiz im Maschinenbau. In: *holz-im-maschinenbau.de*
*Bundesforschungsanstoit fia Foast- und Hoizwirtschaft Hamburg. Diplomarbeitn ab 1949
*Nachhoitige Hoizverwendung
*Verkieseltes Hoiz im Mineralienatlas
Handboi

**Handboi** is a Mannschaftssportart, bei der zwoa Mannschaften zu je sim Spieler gengananda spuin. Ziel is so wie beim Fuaßboi, an Boi ins gegnarische Doa zum schmeißn.
Ma spuid zwoa Moi dreißg Minuten und gwunga hod, wea nochhea de meißdn Doa gschmissn hod.

## Spuiregln
### Spuifayd
 
De Doa san an de kuazn Seitn vom rechteckign Spuifayd, des 40 auf 20 Medda grouß is. Es war natürlich witzlos, wenn ma bis zum Doa laufa deafad. Drum is ums Doa da Segsmeddakreis, dea an Doaraum fesdlegt, do deaf außam eigna Doaward koana eine. Außen umme is no da gschdrichlde Neinmeddakreis. Vo dem wean die Freiwürf gschmissn, die duach Fouls zwischn dem Sechs- und Neinmedakroas gmocht worn han. In sim Medda Entfernung zum Doa is da Simmeddapunkt. Vo do aus wean Strafwürf ausgfüad. Ausgwechsld wean deaf in am Bereich vo vieradhoib Medda auf jeda Saidn vo da Mittllinie aus, de s Fayd is in zwoa Hayfdn teild.

## Gschicht vom Handboi
Es is nahliegad, dass ma an Boi mid de Händt fand und schmeißt, do kimd ma eha drauf ois mid de Fiaß wo zum macha. Aiso san ähnliche Gschpaya woi scho ziemlich lang gschpuid woan.
Handboi, wias mia heid kennan, kimmd aus'm 20. Jahrhundert. A schwedischer Lehrer hod verschiedene "Handboi"-Spiele vo de Regln hea vaeint. Nachan hod a Preiss des ganze ois Frauenschpui erdacht. Kurz drauf hod da Carl Schelenz 1919 einige Fuasboiregln midneibrochd und des Gschpui um einiges härter gmacht.
Goaß

De **Goaß**, aa **Hausgoaß** (*Capra hircus*) is oas fo de Viecha, de wos am ollalengan wirtschafdli fom Menschn gnuzt wean. Zamma midm Schof und midm Hund sans ois easchte domestiziad worn.

Se stommt fo da wuidn Goaß her. Nemam Fleisch gibt d'Goaß a Milli und a Hoar, heitzudogs iss owa neama so wichti in da westlichn Wöid, weis fom Schof (Wui), fo da Kua (Milli) und fo da Sau (Fleisch) fadrengt worn is.

A junge Goaß is a **Hebbal** oda **Hibbal**, as ausgwochsni Mandal hoaßt **Boog** und as Weiwal **Heppn** oda **Hippn**.

## Im Netz

* Goaßninfo – www.ziege.ch
* Ziegenlexikon
Postleitzoi

De **Postleitzoi** (Abk. **PLZ**) is a Ziffan- oda Buchstabn-/Ziffankombination innahoib vo Postadressn auf Briafn, Packln oda Packal, de an Zuastejort eingrenzn. Andare geografische Schlissl san de Telefonvorwoi, as Kfz-Kennzeichn und da amtliche Gmoaschlissl, de olle zua Identifikation vawendt wean.

## Postleitzoisysteme

Bis 2003 hom noch Ogabn vom Weltpostvarein 117 Stootn *Postleitzoin* eigfiaht ghobt.

## Postleitzoin in da Datnvaorbatung

Postleitzoin san in Wiaklichkeit goa koane Zoin, wei mit dena ned grechnet wead, sundan Zeichenkettn, wei si ned nua aus Ziffern bestengan kenna. Im englischsprochign Ländan wern de Postleitzoin deshoib korrekta *Code* gnennt.

## PLZ Gschicht in Bayern

De Postleitzoi is, wia de ganze moderne Post z eascht in Deitschland, genaua gsogt in Bayern eafundn woan.
Ois da easchte dea so wos ähnlichs wia a Postleitzoi heag'nomma hod, guit da Thurn und Taxis, 1853.

1941 is dann in Deitschland a zwoastelligs Postleitzoinsystem eigfiat worn.
1962 is nacha de viastejge Postleitzoi kemma. Do hom de grässtn Städt jeweils "ganze Tausndanumman" ghobt, wia Minga 8000. Zu dene hod ma dann, um de oanzelna Stodviadl ausnandahoitn z kenna no a zwoastellige Zoi hintro gschrim. Beispui: as Mingara Moosach war 8000 Minga 50. De kloanan Ort hom des ned braucht, do hod de viastejge greicht.

De viastejge hots bis 1993 gem, seitdem hom a fimf Zoin vorm Ort steh.

Da Grund warum mas eafundn hodt is ganz oafach dea, dass se d Leid, de de Briaf sortiern miassn hom, oafach damit do hom.
Vom Prinzip hea ko ma scho vo da easchdn Zoi hea song, wo da Briaf hi geh soi. Zuadem hod ma aa mit Nam, de wos dopped gibt weniga Problem. So gibts in Deitschland an ganzn Haufa Dearfa mitm Nam Neistod. 
A de Maschin, de middlawei de Arwat vo de Sortierleid ibanomma hod, duat se mit Zoin oafach leichta mitdm Lesn.

## Im Netz
* Deitsche Postleitzoin suachn
* Internationale PLZ
Meran

**Meran** (ital.: **Merano**, ladinisch: **Maran**) isch noch dr Londeshauptstod Pouzn die zwoatgreaschte Stod vu Sidtiroul. Meran lig inmitten vu an Tolkessl, wo sich die Telr Psaier, Ultn, Vinschgau und Etschtol treffn. Meran isch schun seitn 19. Joarhundrt als Kurort bekonnt. Inngetoalt weart Meran in Oubermoas und Untamoas (beade sein se auf dr sidlichen Seit vu dr Passr), Grotsch und es eigentliche Meran (sell sein af dr Nordseit von dor Passr und sem isch a die Oltstod), Labers und Freiberg (beade Richtung Tschegglberg in Hongloge) und Sinich (Vorort richtung Siden glegen). Meran hot 40.862 Einwohnr (2018). Drvun kearn uma 50,47,5% zur deitschen Sprochgruppe, 49,06% zur italienischen Sprochgruppe und 0,47% zur ladinischen Sprochgruppe. Es submediterane Klima vu Meran weard charakteristisch auf Unsichtskorten dorgstellt wo meischt Palmen und im Hintergrund Schnea auf die Berg zu segen isch.
Kaaskraina

A **Kaaskraina** (oda a **Kaasgrilla**, in Wean a **Eitrige**) is a Wurscht, de wo ma beim Fleischhaua kaffn ka. Dej schaut uma so as, wia a Wienerl, blouß a weng dunkla.

De *Kraina Wuascht* is a slowenisches Nationalgericht. Da Nom stommt vo da Londschoft Krain in Slowenien.

**Kaaskrainer** besitzn in Obwondlung vom Originalrezept an Onteil vo zehn bis zwanzg Prozent Kas (zum Beispü Emmentaler oda Gauda) in klane Wiafen. Se han in Obaestareich van Fleischhockamoasta Schuh Herbert und in Thalhammer Franz om End vo de 1960er Joa erfundn woan. Se ghean in Estarreich zum Stondoatongebot vo de Wiaschtlstandl. Kaskraina kinan kocht, brotn oda grillt wean. Voa da Zubereitung soitns jo ned ongstochn wean und bei ned zu großa Hitz goan, damit da rinnade Kas ned vabrennt. Ned zum vawechsen han Kaskrainer mit de Berna Wiaschtl. In Graz wean Kaskrainer mit Senf und frisch griebanen Kren seaviert, in ondane Varianten mit Senf und Ketschap, opzional owaa a mit Körripuiwa. A intressante Obwandlung is da *Kaskrainer Hotdog* (Hasses Huntsgrippe hast des ibasetzt) bei dem a Kaskrainer in ana ausghöhltn Semme mit Senf und Ketchup seaviert wiad. In Linz wird gern a Kafka gessn, a Sondaform vom Bosna, bei dem de Kaskrainer de Brotwiascht ersetzt.

## Beleg


## Im Netz
*Lemsmittl mit gschitzta geographischa Augob aus Slowenien (Slowenisch, Englisch)
Stachus

**Stachus** is de Kurzfoam vom männlichn Vornam **Eustachius**.

## Stachus z'Minga

Da bekanntasde Plotz z'Minga wiad im Foiksmund a Stachus gnend. Offiziella Nam vo dem Plotz is eigantle "Karlsplatz". Da Stachus is a hoibrunda Plotz in da Mittn vo Minga und liegt voam "Karlstor", des eam sein amtlichn Nam gem hot. Am Karlsplotz (ungefäah do wo heid da "Galeria Kaufhof is'") hodts friana (seit 1755) a Kaffää gem, des hodt am Eustachius Föderl g'heart, da *Stachusgart'n*.

Ehvoa da Stachus zua Fuaßgängazone erkläat woan is, war dea Plotz da vakeasreichste Plotz vo ganz Europa, drum hoassts a heidt no im Sprichwoat: "Do gähts ja zua wia am Stachus!" wenn iagandwo voui los is.
Mühviadl

´S **Mühviadl** (dt.: **Mühlviertel**) is oas va di via Viadln va Owaestareich und ligt nerdli vo da Dona.

## Geografie

Es grenzt im Westn aun Deitschland, im Norn aund Tschechei und im Ostn on Niedaestereich. Vum Naturraum her gherts zan Granit- und Gneishochlond va da Bemischn Mass. Da hechste Berg is mit 1.378 m da Plöcknstoa im Bemawoid. Floch is im Mühviadl netta zwischn Oscha und und Ottnsheim, des ghert owa naturräumlich eigentli zan Eferdinger Becken, a wons herenta da Doana ligt.

Da geologische Untergrund van Müviadl is da Granit, d Bo und d Fliss rinand, mit Ausnom va a por kloani Bachön gonzn in Nordn, weng da Europäischn Wossascheide, die durchn Bemawoid ged, Richtung Doana.

Da Nom van Mühviadl kimt va die Fliss Greossi Müh, Kloani Müh und Stoanani Müh, di durrinand. Des heidige Mühvierdl is zomglegt woan, van di seit 1478 nördli va da Doana bestehendn Vierdl *Mühviadl* und *Mochlondvierdl*, wobei di Grenz zwischn de zwoa da Hoslgrom gwen is. Noch dems 1779 in Friedn va Teschn in Zweschknrumö afghengt homd, is ´s Înnvierdl za Owaestareich kema, und dass weida via Viadl gibt, haoms di zwoa owan zaomenglegt.  

In Mühviadl gibts vier Bezirke:

# Beziak Freistod
# Bezirk Berg (dt. Perg)
# Bezirk Roiwa
# Bezirk Urfa-Umgebung

Außadem ghert der Tei va Linz, dea wos neadli vo da Doana ligt, aa zan Mühviadl.

## Litaratua

Otto Milfait: Das Mühlviertel. Sprache, Brauch und Spruch

## Musi

„Ös Leutl von Inn“ is de Mühviadlhymne vom Hanrieder Norbert

## Im Netz
Fluß

A **Fluß** (im Boarischen mit longen *u* wia *Fluus*; Plural: **Fliss**, ahd. *fluz*; friara aa *d Och*) is oiwei a Siasswossa, des wos rinnd und rechd broad und long is. Des is da Untaschiad zan Bachal. Owa aus om Bachal ko a Fluß wean, wonn nua gnua ondare Bachal dozuakemma und so meah Wossa do is.

Da Fluß is wichtig fia'd Ekologie. Easchtns wei ea a Wossaspeicha is, zwoatns wei ma'n zan Umanondafoahn nemma ko, drittns fia'd Fiisch und ondare Viecha zan Wohna. Fian Mensch is a no wichti, wei ma domid a Elektrizitet mocha ko, und zwengam Transpoat. Aussadem hom se ofd om Ufa vo de großn Fliss vaschiedne Kuituan entwicked. Des ko deszweng gwen sei, wei duat da Bodn rechd fruchtboa woa, und wei ma afm Wossa weid umanonda kemma is, wos guad fia'n Handl woa. Wos affoid, is, doss Fliss eingdli imma gonz oide Nama hom, de ma heit goa nimma vastähd. Ba a poa hod ma'n Nam a eihdeitschd. Meisdns hod'a se da neiche Nam owa'n Sinn van oidn Nam ghoidn.

Da zweitgressde Fluß vo Eiropa is de Donau. De fongd: in Sidwestdeitschland im Schwoazwoid o, fliassd donn duach Bayern, ba Bassa rinnds donn gmoasom mid'm Inn und mid da Ilz noch Östareich eini und vo duadn iwa Ungarn, Serbien und Rumänien eini ins Schwoazze Meea.
Inn

Da **Inn** oder a **I** is a groußa Fluss, der wos in da Schweiz im Engadin ofaungt. Vo duat kimmt a ausm Lunghinsee. Nochand geht a ins Bundeslond Tirol eini, wo a durch Innschbruck rinnt. Bei Kufstoa wead a donn zan Grenzfluss zwischn Bayern und Östareich, nochand mocht a an Bogn und rinnt weida duach Bayern durch bis zua Mindung vo da Soizach. Vo duatn wead a wieda Grenzfluss und bei Passau geht a eini ad d'Donau.

D'Soizachmündung is recht intaressant, wei do komma genau segn, wia se des Wossa vo de zwoa Flüsse vomischt. Da Inn is nämigs oiwei a wengal müchig triab und grealad. Des kimmt wei a so vui Sond und Wossa vo de Oipngletscha midnimmd. Des hoaßt ma Gletschamilli.
Soizach

D' **Soizach** (Deitsch: **Salzach**) is mid 225&nbsp;km da längste und wossareichste Neemfluss vom Inn in Östareich und Deitschland. D' Soizach is ana vo d' groußn Oipmfliss und entwässat d' östlichn Hohn Tauan noch Noadn hi.

## Namensgewung

D' Soizach vadonkt wia aa d' Stod Soizburg 'n Namen da Soizschifffoahrt, de bis ins 19. Joahundat auf da Soizach betriem worn is. No 1791 hod da Fluss *(Hübner, 1791)* „Salza“ (heid da Nam vo am niadaöstareichischn Fluss) ghaassn; no öidane Bezeichnungen san „Iuarum“, „Viarum“ und „Igonta“.

## Valauf

Obwoih a poar Zuafliss länga san, entspringt d' Soizach in Östareich offiziöi in de Kitzbühla Oipm on d' Obhäng vom Soizachgeia () in runde , in da Näh vo Krimme, neadlich vom Gerlosposs. In da Ortschoft *Vurdakrimme* vaeinigt sa se mid da Krimmla Ochn, de olladings um meahr ois d' Höiftn länga is.

Im Owalauf fliaßt da Fluss in ana Längsfurchn in West-Ost-Richtung bis Schworzoch/Pg. - ois Grenzn zwischn Owa- und Mittllauf güit d' Grenzn vom Pinzgau und Pongau untahoib vo Lend. A bissl vurher öffnet se noch Noadn hi s Zöia Beggn/Soiföina Beggn, des durch a Toiwossascheidn 'n Zöia See und s Eizugsgebiet vo da Saaloch, am Neemfluss vo da Soizach, trennt. Vo Krimme bis iwa 'n Beginn vom Mittllauf ausse mindn vo Sidn in reglmäßiga Obfoing de Sid-Nord valaufmdn Täla aus 'm Oipmhauptkomm, de durch d' Eitiafung vom Soizachtoi geng Ostn zuanehmend weid iwa 'm Toibodn mindn und mid tiafe Klommen obschliaßn: Kitzlochklomm (Raurisa Toi), Gostoana Klomm (Gostoana Toi), Liachtnstaaklomm (Grossorlatoi).

Bei Schworzoch/St. Veit und St. Johann schwenkt da Mittllauf noch Noadn und weitet se zu am schäna Toibeggn, 'm Pongaua Beggn, in dem neem St. Johann aa Bischofshofn liegt. D' Soizach durchbricht am Poss Luag in da Schlucht vo de Soizachäfm d' neadlichn Koikhochoipm zwischn Hochkänig/Haunggebirg und Tennengebirg.

Im Untalauf valosst d' Soizach d' Oipm in s Soizburga-Freilassinga Beggn, durchfliaßt Än untan Tennengau mid Golling und Hallein und 'm Flochgau mid da Stod Soizburg und Freilassing on da Saaloch. Oschliaßnd durchbricht s d' Laufna Enge bei Owandorf/Laufm, durchstremt s Tittmoninga Beggn und d' Nonnreita Enge und mindt im Beggn vo Üwaoggan, zwischn Burghausn und Braunau om Inn auf ana Hächn vo  bei Hoaming in den vo Westen kummandn Inn.

Sie buidt auf etwoa 59&nbsp;km Läng d' Grenzn zwischn Östareich und Deitschland, und hod a Eizugsgebiet vo runde 6.700&nbsp;km². Da mittlane Wossaobfluss on da Flussmindung betrogt 250&nbsp;m³/s.

## Im Netz

* Wossastaunds-Grafik vo Laufm aun da Soizach vom Boarischn Laundesamt für Umwöid
* Datnblattl zur Soizach vom Wossawirtschoftsomt Traustoa
* Hydrologischa Dienst - Wossastaund
* s 100-jaarige Hochwossa am 12. August 2002
* Informazionen zum Saniarungsprojekt
* Kronologie vo da Belostung vo da Soizach durch d' Papiar- und Zöistoffabrik in Hallein
* Modöivasuach zur Rolliarung vo da Grenzstreggn vo da Soizach
* Tauanradlweg vo Krimme nach Possau
* Ausstellung Leemsoda Soizach
Mo

A **Mo** (östareichisch: **Mau**, sidtiroularisch: **Maun**, dt.: **Mann**) is rein biologisch gseng, deajenige, dea wos a männlichs Foatpflanzungsorgan hod. Im Reglfoi ko a Mo domid an Nochwux zeing.

## Im Netz
Kaudara

Da **Kaudara**, **Pipkaudara** oda **Bieha** (*Meleagris gallopavo*, af deitsch: *Truthahn* oda *Pute*) a groußa Fougl, der wos mid di Hiana fawondt is. Fo olle Hianafegl isa da grässte; kema duada aus Nordamerika, wora scho recht fria fo di Aztekn zamt worn is. Er is di wuide Urform fom zoma Kaudara, der wos heidzudogs oans fo di wichtigan Viecha in da Lemsmiddlindastrie is.
Heterochromatin

**Heterochromatin** is a Begriff in da Biologie. Es is a Art vo Chromatin (oiso DNA zamma mit Proteine), dees wo sicherstejt, dass die Gene ausgschoit san. Ursprüngli hot mas mikroskopisch definiat, und zwar war dees, was dunkla war, Hetero-, und dees, was hella war, Euchromatin. Inzwischen hat mas molekularisch genauer bschriem - Regionen vom Genom, die wo ois Heterochromatin verpackt wean, san anders markiert ois wia der Rest, so dass de  Proteine, die an der DNA binden soin, an d'richtige Stej kemman kenna. Am besten schaugts bei da deitschn oda da englischn Seitn noch.
Antna

Dr **Antna** (*Anatinae*) sand a Untafamui fo di Antnvegl; fost olle Vegl, de wos ma londleifi Antna nend, ghearn zu dera Gruppn dazua.

Untadein ko ma de Gruppn nu amoi in via Untagruppn, nämli de Ruadaantna, de Schwimmantna, de Dauchantna und de Meeaantna.
Bekonnte Oatn sand de Stogantna, de Pekingantna, de Laffantna, de Mandarinantna und de Eidaantna.

## Antna in da Kuitua

A Komika vo Minga, da Karl Valentin hod de Antna in am Sketch mid da Liesl Karlstadt vaewigt, im *Ententraum* ("Antndraam").

## Im Netz
* Antna fo A bis Z
Gams

De **Gams** oda s **Gamswuid** (*Rupicapra rupicapra*) san wuide Goaß, wo in de Oipn lebm. Fia d'boarische Drocht is da Gams da Hoarliefarant fian Gamsboart, a tippischs Hoarbischal am Drochtnhuad. De Gamsna san heidzudogs owa gschitzt und derfn neama wuida gschossn wern; as Mandal hoaßt *Gamsbog*. De Herna fom Gamsn hoassn Griggal, und wochsn ba olle zwoa Gschlechta.

## Untaoartn

Insgsamt gibts rund 400.000 Gams.

* Balkangams (*R. r. balcanica*) in de Gebiage vom Balkan
* Chartreuse-Gams (*R. r. cartusiana*) in da Chartreuse (Frankreich)
* Karpatngams (*R. r. carpatica*) in de rumänischn Karpatn
* Kaukasusgams (*R. r. caucasica*) im Kaukasus
* Oipngams (*R. r. rupicapra*) in de Oipn
* Tatra-Gams (*R. r. tatrica*) in da Hohn Tatra 
* Tiakische Gams (*R. r. asiatica*) in Anatolien

## Schau aa
* Da Foarbton Chamois hoasst af boarisch „gamsfoarbm“).

## Literatur

* Werner Knaus, Wolfgang Schröder: *Das Gamswild. Naturgeschichte, Verhalten, Ökologie, Hege und Jagd, Krankheiten*. 3., neubearbeitete Auflage. Parey, Hamburg und Berlin 1983, 232 S., ISBN 3-490-33012-9  
* 
* 

## Im Netz

* 
* Schrei vo oana Gams
Mallersdorf

**Mollaschdorf-Pfoffaberg** (amtli: **Mallersdorf-Pfaffenberg**) is a Markt im niederboarischn Landkreis Straubing-Bong.

## Log
Vo Mallersdorf-Pfaffaberg aus sans grad 30&nbsp;km auf Straubing, Rengschburg, Landshuat und Dinglfing und a nur 100&nbsp;km auf Minga und zu de Franken aufe auf Nürnberg.

De Gmoa ligt an da gloana Laaban und rundrum sand Hügel.

## Gschicht
Mallersdorf hat amoi in da Karolingerzeit zur Gaugrafschaft vo Kirchberg kert. A Lateinschui im Kloster Mallersdorf, de vo Benediktinermöchn gführt worn is, hod an pfundigen Ruf kapt. Dann in da Säkularisation hams aus dem Kloster aba an Bauernhof mit Brauerei gmacht. Vo 1869 an is jetzt da aba wieder a franziskanerinnen Orden, des san de Mallersdorfer Schwestern.

De Geschicht vo Pfaffaberg fangt scho im 12. Jahrhundert o. Des Wappen hat da Wittelsbacha Herzog Albrecht dem Grichtssitz am 22. Oktober 1558 gem.

Des Wappen vo Mallersdorf is am 14. Dezember 1886 verliehen worn und des kimt vo dem Wappen vo dem Benediktinerkloster.

1972 san de Orte Mallersdorf, Pfaffaberg, Hoizdrauboch, Oschoitshausn, Oberöinboch, Oberlindhart zum Markt Mallersdorf-Pfaffaberg zammgschlossen worn. De Gmoana Niederlindhart, Haselboch und Upfkofn san am 1. Jenna 1978 dazuakema.

Am 1. Juli 1972 hat Mallersdorf an Sitz vom Landratsamt verlohrn und is zum Landkreis Straubing-Bong dazuakema.

### Wievui Leit da wohnan
* 6.732 (31. Dezemba 2002)
* 6.669 (30. Juni 2005)
* 7.075 (1. Juli 2005)
* 6.536 (31. Dezemba 2014)

## Sengswiadigkeitn
### Schene Heisa
* Klosta Mollaschdorf

### Was für alle da is
* Kreisgrangahaus Mallersdorf 
* Baderhaus 
* BRK Haus fia de oidn Leit
* Kindergartn "Zum Schutzengel"
* Kindergartn "St. Elisabeth"

### Schuin
* Burkhart-Gymnasium
* St. Martin Volks- und Hauptschui
* Förderschui St. Benedikt
* Nardini-Realschui fia Madln
* Fachakadedemie fia Sozialpädagogik 
* Berufsfachschui fia Grangnpfleg
* Kurse der Volkshochschui
* Kreismusikschui

## Berihmtheitn
* Johann Pezzl
* Carl Gandorfer
* Ludwig Gandorfer
* Rudi Hurzlmeier
* Hans Rampf

### Leit de a no wichtig san
* Papst Benedikt XVI. hat da gern Ferien gmacht.

## Im Netz
* 
* Arbeitsgemeinschaft Naherholung Mittleres Labertal e.V.

## Beleg
Moabeth

**Moabeth** (amtli: **Maitenbeth**) is a Gmoa in Obabayern im Landkroas Muihdorf am Inn. Se is Mitglied vo da Vawoitungsgmoaschoft Moabeth. Um vo Minga noch Moabeth zum kemma muass ma de 94a Autobahn Richtung Passau fahrn. Spada werd aus da 94a d'12a (B ). Am Eberschberger Hoizl links vorbei und noch in ebba 45&nbsp;km is ma in Moabeth. Auf Rosenham sans a uma 40&nbsp;km, Landshuad is a ned weida weg.

## Gmoana in da Nachbarschaft

Im Ostn is de nachste Gmoa Hoag (MÜ), im Sidn sans Rechtmehring (MÜ), Oibich (RO) und Stoanaring (EBE), im Westn is grod amoi Haehalin (EBE) und ibrig bleibt im Nordn Isn (ED).

## Woppn

Aufm Woppn kon ma zwoa Haiftn seng. Auf da rechtn Seitn is a Rob der an bluadign Hoizspon im Schnobe hoit. Des kimmt vo ana Gschicht de ma se erzait. Und zwar wuitns d'Kirch z'eascht in Neikircha baun. Auf da Baustei hods aba an Hauffa Unfoi gem bis a Rob kemma is und an bluadign Hoizspan aufghom hod. Dem sans dann noch und do wo heid d'Kirch steht hod a den Hoizspan wieda foin lossn. De andre Seitn zoagt den Hoaga Schimme, weil Moabeth friara zua Hoaga Grofschoft ghert hod.

## Gschicht

Moabeth gibt no gar ned so lang - is easchte moi ois Aetenpeth umma 1315 ghoassn worn. Z'eascht hod Etschloh gem und zwar so gegn 977.

A bregge späda ham si de Franzosn geng de Östareicha und Bayern in da Schlacht vo Haehalin de Kepf eigschlogn. Des ganze hod se am 3. Dezemba 1800 zuatrogn wobei de Franzosn gwunna ham.

Zwoaratachzg Joar spada ham se de zwoa Gmoana Innach und Moabeth zsammgschlossn. Do draus is dann de heitige Gmoae Moabeth worn. 1978 hams gmoant dass Moabeth zur Verwoitungsgmeinschaft Hoag gkern soit - zwoa Joar spada hams eigseng dass des a Schmarrn war. Darauf hi ham Moabeth und Rechtmehring a gmeinsame Verwoitungsgmeinschaft gründ.

## Schuin, und andare effentliche Eirichtungen

Moabeth hod a eigne Grundschui. De hams 1964ge baut. Seit dem is a 1991 a neue Turnhalle und a paar Klassenzimmer dazua kemma.

An Kindergoartn gibts no ned so lang. Den hams eascht 1974 baut und 2004 glei nomoi nei hiigsteit.

## Im Netz
* http://www.maitenbeth.de Hoamseitn vo Moabeth
* http://fcmaitenbeth.de da Sportvarein vo Moabeth
* https://web.archive.org/web/20190907215007/http://kljb-maitenbeth.de/ de Landjugend vo Moabeth
Sauhax

A **Sauhax (n)** oda **Schweinshax(n)** is a deftigs Essen, wos ma mim Eadäpfesalod essn duad. Manchene Leid essn oba aa an Reibaknedl dazua. In Sidtirol werd der Sauhax oanfoch **Hax** oda **Schweinshaxl** gnennt und gern mit Knedl oder Plent und Kraut gessn.

Ois **Sauhax** hoasst ma in Bayern a oan, wo grad frisch zum Barras (Bundeswehr) einbruafn worn is.
Traunreit

**Traunreit** (amtli: **Traunreut**) is a Stod im obaboarischn Landkroas Traunstoa. Sie liegt 10&nbsp;km östlich vom Cheamsee und 15&nbsp;km neadli vo de Cheamgauer Alpn. Traunreit ist oane vo via boarische Flüchtlingstädte und is eascht nach'm Zwoaten Wejdkriag entstandn. Sie is die gräßde Stod im Kreis Traunstoa.

## Geografie

### Ortsteile

Ortsteile vo Traunreit san Anning, Arleting, Attenmoos, Au, Biebing, Buchberg, Daxberg, Fasanjäga, Frauenhurt, Frühling, Gigling, Grasreit, Haßmoning, Hoaming, Hinterwies, Höberich, Hochreit, Höh, Höhenberg, Hohenester, Hölzl, Holzreit, Hörpolding, Hörzing, Hurt, Hurtöst, Irsing, Kirchstätt, Mais, Matzing, Narnberg, Neidorf, Neugaden, Niedling, Nunhausn, Oberhaus, Oberwalcha, Odaberg, Parzing, Pertenstein, Pierling, Plattenberg, Poschmuiln, Reit, Roitham, Schlichtersberg, Schmieding, Schneckenberg, Sieglreit, St. Georgen, Stoa an da Traun, Stoaneck, Traunwalcha, Walchaberg, Walding, Weiha, Weisbrunn, Weisham, Wiesen, Zieglstadl und Zweckham.

## Politik

### Buagamoasta

Buagamoasta is da Ritter Klaus vo de freie Wähler.

### Städtepartnerschaftn

* Nettuno, Italien, seit 1974
* Lucé, Frankreich, seit 1989
* Virovitica, Kroatien, seit 1999

## Persänlichkeitn

* Glück Alois, boarischa Landtagspräsident 
* Ramsauer Peter, CSU-Landesgruppnvorsitzenda im Bundestag

## Literatua

* Mario H. Puhane, Traunreut. 2003, Sutton Verlag, ISBN 3897026147
Untergiasing

**Untergiasing**, aa **Untagiasing** (hochdeitsch: *Untergiesing*), is gmeinsam mid Harlaching da 18. Stodbezirk vo Minga. Friara war Untergiasing ois des Arbataviertel bekannt, weils a nua a paar Muin am Auer Muiboch und etliche Herbergen gem hod. Da Bezirk is no gar ned so oid. Zum gresstn Teil san de Leid eascht zwischn 19. und 20. Jahrhundert zuzogn. Vorher wars schwar, weils zum groaßen Teil Auwoid war.